AviaAM Leasing

AviaAM Leasing (anksčiau – Aviation Asset Management ir Avia Asset Management) – aviacijos įmonių grupė, teikianti lėktuvų pirkimo, pardavimo ir nuomos paslaugas. AviaAM Leasing veiklą vykdo Europoje, Azijoje, Artimuosiuose Rytuose, NVS ir Pietryčių Azijoje.

Veikla 

„AviaAM Leasing“ pagrindinė veikla – siauro fiuzeliažo įvairaus nuotolio orlaivių nuoma, lėktuvų parko valdymas ir prekyba. Oro linijoms, nuomojančioms lėktuvus iš „AviaAM Leasing“, bendrovė  teikia lėktuvų parko valdymo, lėktuvų pirkimo, pardavimo, finansines ir draudimo konsultacijas, variklių nuomą.

Paslaugos 

 Orlaivių įsigijimas ir nuoma
 Orlaivių parko valdymas
 Techninė ekspertizė
 Orlaivių pardavimas
 Konsultacinės paslaugos
 Orlaivių variklių nuoma

Orlaivių parkas 

2018 m. gegužę įmonių grupei priklausė 17 orlaivių: 4 „Airbus A321“, 1 „Boeing 737-300“, 2 „Boeing 737-500“ ir 10 „Bombardier CRJ200“ orlaivių. 17 orlaivių nuomojami pagal ilgalaikės veiklos nuomos sutartis.

2018 m. birželio mėn. duomenimis bendrajai Lietuvos ir Kinijos įmonei AviaAM Financial Leasing China priklausė 10 „Airbus A320“, 3 „Airbus A321“ ir 1 „Boeing 777-300ER“ orlaivių. 

Pagrindiniai „AviaAM Leasing“ orlaivių tipai: Airbus A319, Airbus A320, Airbus A321, Boeing 737-300, Boeing 737-400, Boeing 737-500, Boeing 737-700, Boeing 737-800, Boeing 757-200, Boeing 767-300, Boeing 777-300ER ir Bombardier CRJ200.

Istorija 

2007 m. vasario mėn. "Avia Asset Management" buvo įsteigta tarptautinės kompanijos Avia Solutions Group turinčios daugiau nei 100 dukterinių įmonių visame pasaulyje".   

2008 m. pirmieji orlaiviai buvo išnuomoti oro linijoms, kurių buveinės yra Centrinėje Azijoje. 

2011 m. rudenį "Avia Asset Management " kartu su susijusiomis bendrovėmis suformavo aviacijos holdingo bendrovę "AviaAM Leasing". ".

2011 m. prasidėjo AviaAM Leasing ir Yamal Airlines bendradarbiavimas. AviaAM Leasing avialinijoms išnuomavo 8 "Bombardier CRJ 200". 

2013 m. įmonės generaliniu direktoriumi paskirtas Tadas Goberis.

2013 m. birželio 28 d. bendrovės akcijomis pradėta prekiauti Varšuvos vertybinių popierių biržoje su trumpiniu AAL.

2013 m. kovo 31 d. duomenimis įmonei priklausė 19 orlaivių iš kurių 15 orlaivių buvo išnuomoti. 

2014 m. Tadas Goberis buvo išrinktas įmonės valdybos pirmininku.

2016 m. gegužės mėn., „AviaAM Leasing“ pasirašė bendrosios įmonės steigimo susitarimą su Kinijos Henano provincijos civilinės aviacijos vystymo ir investicijų bendrove (Henan Civil Aviation Development and Investment Company (HNCA), buvo įsteigta bendra įmonė „AviaAM Financial Leasing China“ AviaAM Financial Leasing China teikia orlaivių nuomos, prekybos ir konsultavimo paslaugas. 

2017 m. rugsėjo mėn. "AviaAM Financial Leasing China" - "AviaAM Leasing" ir Henano Civilinės aviacijos plėtros ir investicinės bendrovės (HNCA) bendroji įmonė užbaigė 500 milijonų eurų vertės orlaivių pristatymo projektą. 8 nauji orlaiviai buvo pristatyti "Aeroflot" - "Russian Airlines". Šis projektas yra sėkmingas Kinijos "One Belt One Road" iniciatyvos pavyzdys. 

2017 m. lapkričio 9 d. "AviaAM Leasing" inicijavo pasaulinę lizingo dieną. Ši diena skirta pagerbti milijonus aviacijos finansų specialistų visame pasaulyje. 

2017 m. trečius metus iš eilės Didžiosios Britanijos aviacijos finansų leidinys „Airfinance Journal“ pripažino AviaAM Leasing viena iš 50-ies geriausių orlaivių nuomos bendrovių pasaulyje. .

2017 m. AviaAM Leasing pristatė specialiai Lietuvos krepšinio klubui „Žalgiris“ modifikuotą verslo klasės lėktuvą „Boeing 737". Lėktuve įrengtos 56 sėdimos vietos, atstumas tarp sėdynių orlaivyje – daugiau nei 1 metras, o lėktuvo viduje vyrauja prabangi verslo klasės apdaila.  

2018 m. sausio mėn. AviaAM Leasing kartu su partneriais pristatė paskutinįjį 16 Airbus A320 lėktuvą Rusijos vežėjui Aeroflot pagal 2016 m. pasirašytą memorandumą. 

2018 m. kovą AviaAM Leasing ir Kinijos Henano provincijos civilinės aviacijos vystymo ir investicijų bendrove (Henan Civil Aviation Development and Investment Company (HNCA) bendroji įmonė AviaAM Financial Leasing China pristatė dar 3 Airbus A320 šeimos lėktuvus Rusijos oro linijų bendrovei - Aeroflot. 

2018 m. liepą AviaAM Leasing buvo delistinguota iš Varšuvos vertybinių popierių biržos.

Akcininkai 

2020 m. spalio mėn. AviaAM Leasing tapo Avia Solutions Group PLC dukterine bendrove.

Nuorodos 
 Oficiali svetainė

Išnašos 

Lietuvos oro bendrovės